
Melléklet: -
Tisztelt Gazdasági Szereplők!

Az Országos Egészségbiztosítási Pénztár, mint Ajánlatkérő „Orvosi vények 2013. évi beszerzése” tárgyában nyílt közbeszerzési eljárást indított. 

Az Országos Egészségbiztosítási Pénztár, mint Ajánlatkérő által: „Orvosi vények 2013. évi beszerzése” tárgyban indított nyílt közbeszerzési eljárásban – határidőben kiegészítő tájékoztatás iránti kérelem érkezett.

A beérkezett kérdésre a választ – határidőben – az alábbiak szerint adom meg a Kbt. 45. § (2) bekezdése alapján:
4. kérdéssorozat

1. kérdés:


„Az Önök által - "Orvosi vények 2013. évi beszerzése" tárgyában - közzétett közbeszerzési eljárással összefüggésben az alábbi kérdésekre várjuk szíves válaszukat:

Az Ajánlati felhívás VI.3.19. pontja alapján "a legyártandó vények készítésekor abban az esetben, ha a műszaki dokumentációban leírt és meghatározott bármely adat eltér a kiadott mintavénytől, olyankor minden esetben a mintaként átadott példányok adattartama az irányadó!"

Az ajánlati dokumentáció II. fejezet: Szakmai műszaki feltételek fejezetének II.4.2. A vények nyomatain lévő feliratok (szövegek) betűtípusai és méretei pontja alapján " a megszemélyesítés mindkét vényfajta esetében digitális nyomtatási eljárással, fekete színnel, magyar ékezetes karakterkészlet szerinti Arial betűtípussal, az orvos neve kivételével normál betűváltozattal, 8 pontos betűmérettel készül. Az orvos nevét félkövér betűváltozattal kell nyomtatni, szintén 8 pontos betűmérettel."

Adattartalomnak minősül-e az Önök által átadott mintán szereplő megszemélyesítés betűtípusa? Véleményünk szerint az Önök által átadott mintán a megszemélyesítés nem magyar ékezetes karakterkészlet szerinti Ariel betűtípussal készült, hanem az Arielből generált bittérképes betűtípusal, amelyet a  vénymintát megszemélyesítő nyomtatóhoz generáltak.

Megszemélyesíthetőek-e a benyújtandó minták magyar ékezetes karakterkészlet szerinti Ariel betűtípussal?”

1. válasz:

NEM! Magyar ékezetes karakterkészlet szerinti ARIAL betűtípussal kell a megszemélyesítést végezni!


A kiadott vénymintákon a megszemélyesítés a dokumentációban leírtak szerint szerepel, magyar ékezetes karakterkészlet szerinti Arial betűtípussal. A jelenlegi megszemélyesítő nyomtatókhoz semmilyen generálás nem történt, minden digitális nyomtató alap-üzemmódja, hogy maga képezi a bittérképes karaktereket. Gazdasági szereplő által említett Ariel fontkészletet a szabvány nem ismeri. A benyújtandó vénymintákat az Ajánlati Dokumentációban meghatározottak szerint kell elkészíteni, figyelembe véve az Ajánlati Dokumentáció III. fejezetében leírtakat is.
Budapest, 2012. december 21.
Tisztelettel:

Gacsályi Béla

   







főosztályvezető-helyettes
